08/10/2020 | Administración LocalMunicipal
Ribeira
Modificación aprobación inicial Ordenanza limpeza

Ref/Secretaría Xeral/Blanca Estibaliz Maika Sarda Halligan Aprobado inicialmente polo Pleno da Corporación na Sesión Ordinaria de 24 de setembro de 2018 a modificación da Ordenanza Municipal de Limpeza faise público polo prazo de 30 días computados a partir do día seguinte ó da publicación do presente anuncio aos efectos de presentar alegacións e/ou suxestións, tal com preceptúa o artigo 49 da Lei 7/85, de 2 de abril, reguladora das bases do réxime local. De non presentarse ningunha o acordo de aprobación inicial elevarase automáticamente a definitivo. Ribeira, 2 de outubro de 2020. O alcalde-presidente Asdo. Manuel Ruiz Rivas - Modificar o artigo 14 da Ordenanza Municipal de Limpeza, que quedaría redactado do seguinte xeito: “As persoas que conduzan cans ou outros animais polas vías públicas, espazos públicos e espazos privados de uso común, ademais de levalos provistos de correa e colar ou outros elementos de retención, evitando danos ou molestias ás persoas viandantes ou a outros animais (salvo os supostos establecidos no artigo 7.3. b) da Lei 4/2017, de 3 de outubro, de protección e benestar dos animais de compañía en Galicia), deberán recoller os excrementos que os animais depositen neses lugares. Asemade, os ouriños dos animais deberanse diluír con auga para asegurar a salubridade da vía e espazos públicos, e evitar a degradación do mobiliario urbano.” - Modificar o apartado b) do artigo 27 da Ordenanza Municipal de Limpeza, que quedaría redactado do seguinte xeito: “b) Nas zonas nas que existan recipientes normalizados os veciños depositarán neles os residuos, en horario de 18.00 a 00.00 horas, coa excepción dos residuos correspondentes ás fraccións de recollida selectiva de papel-cartón, envases lixeiros e vidro, que poderán depositarse a calquera hora do día. O persoal do vehículo colector baleirará o contido dos recipientes no camión depositándoos logo onde se encontraban, non correspondéndolle ningunha manipulación dos residuos nin dos recipientes dentro de ningún inmoble de propiedade pública ou privada.” - Engadir un apartado ao punto 1 do artigo 52 da Ordenanza Municipal de Limpeza, coa seguinte redacción: “l) Depositar o lixo correspondente á fracción resto (residuos orgánicos e outros restos excluídos da recollida selectiva) nos colectores fóra do horario establecido nesta Ordenanza”. - Modificar o apartado f) do punto 2 do artigo 52 da Ordenanza Municipal de Limpeza, que quedaría redactado do seguinte xeito: “ f) Non proceder á recollida dos excrementos e/ou á dilución dos ouriños que os cans ou outros animais domésticos depositen nas vías públicas, espazos públicos e espazos privados de uso común.” - Modificar o artigo 53 da Ordenanza Municipal de Limpeza, que quedaría redactado do seguinte xeito: “1- Sen detrimento de esixir, cando proceda, as responsabilidades de carácter penal ou civil correspondentes, as infraccións aos preceptos da presente Ordenanza en materia de limpeza urbana e xestión de residuos municipais serán sancionados na forma seguinte: a) Para as faltas leves: apercibimento e multa ata 100 €. b) Para as faltas graves: Multa de 101 a 300 €. c) Para as faltas moi graves: Multas de 301 a 1.000 €.”